als_Latn dik_Latn sag_Latn
Katër projektues të HTC po përballen me deri në 10 vjet burg nëse shpallen fajtorë për përvetësim dhe vjedhjen e sekreteve tregtare, pasi prodhuesi i telefonave inteligjentë pretendon se grupi iu ka dhënë rivalëve informacione sekrete.
Gjykata e Qarkut në Tajvan është duke hetuar Huang Kuo-ching, Chien Chih-lin, Hung Huang-yi Wu dhe Chien-hung, pasi HTC akuzoi punëtorët për dërgimin e dosjeve të klasifikuara në Kinë. Ata janë akuzuar gjithashtu për krijimin e një fature false me vlerë 334.000$, për të financuar kompaninë e tyre të telefonave inteligjentë “Xiaoyu” në Kinë.
HTC pohon se kompania e tyre është duke përdorur disa nga teknologjitë e tij, duke përfshirë aftësitë e softuerit Sense 6.0, i cili është do të zbulohet më vonë këtë vit.
Chih-Lin dhe Chien-hung janë duke u mbajtur në paraburgim me kërkesën e prokurorit, për shkak të frikës se mund të largohet nga vendi. Ndërsa Hung-Yi dhe Kuo-Ching janë liruar me kusht.
Në përgjigje të skandalit, HTC thotë se mban “nivelet më të larta të integritetit dhe etikës,” të cilat përfshijnë mbrojtjen e “pronës intelektuale” të kompanisë, duke shtuar se kompania është “përmbajtur nga komente të mëtejshme” për shkak të fazave të hershme të hetimit.
(Herë të lexuara: 213)
als_Latn als_Latn als_Latn als_Latn als_Latn als_Latn